ไทยพาณิชย์ ปล่อยกู้กลุ่มไมเนอร์ 1,000 ล้าน
ด้านไมเนอร์ เชื่อเงิน พันล้านช่วยเสริมศักยภาพ ดันเป็นผู้นำธุรกิจโรงแรม-อาหาร
10 ก.พ. 2553

ด้านไมเนอร์ เชื่อเงิน พันล้านช่วยเสริมศักยภาพ ดันเป็นผู้นำธุรกิจโรงแรม-อาหาร
นางกรรณิกา ชลิตอาภรณ์ กรรมการผู้จัดการธนาคารไทยพาณิชย์  กล่าวว่า ธนาคารสนับสนุนสินเชื่อซึ่งเป็นเงินสำรองให้กบกลุ่ม บ.ไมเนอร์ จำนวน 1,000 ล้านบาทพร้อมกับให้บริการบริหารเงินสดโดยเป็นตัวกลางในการจ่ายเงินเดือน ให้กับพนักงาน(เพย์โรล) ซึ่งช่วยดูแลการจ่ายเงินเดือนให้กับพนักงานของกลุ่มไมเนอร์ในโรงแรม 15 แห่งและร้านอาหารกว่า 700 สาขาทั่วประเทศ พร้อมการันตีความตรงเวลาในการโอนเงินเข้าบัญชีภายใน 06.00 น. 
ด้าน นายวิลเลี่ยม เอ็ลล์วู๊ด ไฮเน็ค ประธานกรรมการและประธานเจ้าหน้าที่บริหาร บ.ไมเนอร์ อินเตอร์แนชั่นแนลเปิดเผยว่า สินเชื่อก้อนนี้จะช่วยเสริมศักยภาพและโอกาสในการเติบโตทางธุรกิจในอนาคตช่วยให้บริษัทก้าวเป็นผู้นำในทางธุรกิจโรงแรมและธุรกิจอาหารในภูมิภาคเอเชีย